چارلس ڈیگال

چارلس ڈیگال یا شارل دے گول ایک فرانسیسی سیاست دان اور جنرل تھے۔ دوسری جنگ عظیم میں فرانس کی شکست کے بعد تحریک مدافعت کے رہنما۔فرانس کی پانچویں جمہوریہ کے صدر۔ پیرس میں تعلیم حاصل کرنے کے بعد فوج میں ملازمت کرلی۔ دوسری جنگ عظیم میں فرانس پر نازی حملے کے بعد انگلستان چلے گئے۔ اوروہاں آزاد فرانسیسی قومی کمیٹی قائم کی۔ جرمنی کی شکست کے بعد فرانس واپس آئے۔ اور 1946ء تک فرانس کی عبوری حکومت کے صدر رہے۔ پھر بعض سیاسی اختلافات کی وجہ سے مستعفی ہو گئے۔ لیکن 1947ء میں پھر سیاست میں حصہ لینے لگے۔ اور ایک سیاسی جماعت منظم کی جس نے پارلمینٹ میں کافی نشستیں حاصل کر لیں۔ لیکن 1951ء میں یہ جماعت داخلی انتشار کا شکار ہو کر ختم ہو گئی اور ڈیگال سیاست سے کنارہ کش ہو گئے۔ کچھ عرصے بعد ان کے حامیوں نے ایک نئی جماعت بنالی اور 1958ء میں وہ دوبارہ سیاسی میدان میں اترے۔ اس وقت فرانس سیاسی بدنظمی کا شکار تھا۔ بحرانی حالات میں جنرل ڈیگال وزیر اعظم مقرر ہوئے۔ ان کے عہد میں فرانس کا نیا آئین مرتب کیا گیا۔ جس میں صدر کو وسیع اختیارات تفویض کیے گئے۔ جنوری 1959ء میں فرانس کے صدر منتخب ہوئے۔ 1965ء میں سات سال کی مدت کے لیے دوبارہ صدر چنے گئے۔ اپریل 1969ء میں انھوں نے مرکزی انتظامیہ کے اختیارات کم کرنے کے سلسلے میں ریفرنڈم کرایا جس میں انھیں ناکامی ہوئی اور مستعفی ہو گئے۔

 حوالہ جات 

زمرہ:1890ء کی پیدائشیں
زمرہ:1970ء کی وفیات
زمرہ:اقدام قتل سے زندہ بچ جانے والے
زمرہ:انڈورہ کے شہزادے
زمرہ:پہلی جنگ عظیم کی فرانسیسی عسکری شخصیات
زمرہ:دوسری جنگ عظیم کی فرانسیسی عسکری شخصیات
زمرہ:دوسری جنگ عظیم کے سیاسی رہنما
زمرہ:رومن کیتھولک شاہی حکمرانان
زمرہ:سرد جنگ کی شخصیات
زمرہ:سیاسی جماعتوں کے بانیان
زمرہ:شارل دے گول
زمرہ:فرانس کے سربراہان ریاست
زمرہ:فرانسیسی جرنیل
زمرہ:فرانسیسی سیاست دان
زمرہ:فرانسیسی شخصیات
زمرہ:فرانسیسی صدور
زمرہ:فرانسیسی قوم پرست
زمرہ:فرانسیسی وزرائے اعظم
زمرہ:لیل کی شخصیات
زمرہ:دے گول خاندان
زمرہ:فرانسیسی فوجی
زمرہ:فرانسیسی رومن کیتھولک
زمرہ:اقدام قتل کوششیں
زمرہ:ٹائم (رسالہ) کی سال کی شخصیت
زمرہ:جرمن نژاد فرانسیسی شخصیات
زمرہ:فرانس کے بیسویں صدی کے صدور
زمرہ:بیسویں صدی کےانڈورہ کے شہزادے